Missatge: Quan una revista o diari té el nom en anglés, ens l'hem de prendre seriosament. El capità Enciam ens advertia del canvi climàtic i no li fotiem ni cas; sortia a la portada de Nature (pronuncieu "natxur" o quedareu com uns pagerols) i tots a córrer. Ara és el Financial Times qui ha trobat la solució a la crisi que pateix Espanya: la llengua catalana!       Ja ho veieu, tants G-20, G-10 i tantes collonades, i resulta que teníem el problema als nostres morros. Ja li han dit a l'Obama això? Doncs es veu, diuen aquesta gent, que el català espanta els inversors i, és clar, això arrossega Espanya a la crisi més absoluta. També diuen que els catalans protegim la nostra llengua i ens en fotem dels valencians i els mallorquins, però això ve de propina (l'article quedava curt i s'havia de complementar).    Ara ja ho començo a entendre tot. Per això els de la Nissan se'n tornen al Japó: allà ningú parla en català! I per això els bancs no dónen crèdits: perquè els ho demanem en català!    I és que et poses a pensar i tot lliga; totes les crisis han vingut pel mateix...Mireu en Figo! Va haver de marxar al Madrid perquè li havíem redactat el contracte en català i no entenia res! Pobre...sort que a la capital no tenen aquests problemes.        Per cert, l'article el signa un tal Victor Mallet que, ves per on, viu a Madrid...Ai, ai...et conec, herbeta, que et dius marduix! http://danielbellet.blogspot.com/

Resposta: I no els hi espanta als inversors els possibles "boicots" i campanyes orquestrades des de el manicomi espanyol?